ಬಾರ್ಡರ್ನಲ್ಲಿ ಮತ್ತೆ ಕಾಣಿಸಿಕೊಂಡ ಪಾಕ್ ಡ್ರೋನ್: BSF ಯೋಧರಿಂದ ಫೈರಿಂಗ್ ಜಮ್ಮು ಕಾಶ್ಮೀರ: ಇತ್ತೀಚೆಗೆ ಡ್ರೋನ್ ದಾಳಿ ನಡೆದ ಬೆನ್ನಲ್ಲೇ ಇದೀಗ ಆರ್ನಿಯಾ ಸೆಕ್ಟರ್ನ ಅಂತಾರಾಷ್ಟ್ರೀಯ ಗಡಿರೇಖೆ ಬಳಿ ಮತ್ತೆ ಡ್ರೋನ್ ಸಂಚಾರ ಕಂಡುಬಂದಿದೆ. ಡ್ರೋನ್ ಕಂಡು ಎಚ್ಚೆತ್ತ ಗಡಿ ಭದ್ರತಾ ದಳದ ಸಿಬ್ಬಂದಿ ಡ್ರೋನ್ನತ್ತ ಗುಂಡುಹಾರಿಸಿದ್ದಾರೆ. ಡ್ರೋನ್ಗೆ ಹಲವು ಸುತ್ತು ಗುಂಡುಹಾರಿಸಿದ್ದು ಡ್ರೋನ್ ವಾಪಸ್ಸಾಗಿದೆ ಎನ್ನಲಾಗಿದೆ. ಇಂದು ಮುಂಜಾನೆ ಸುಮಾರು 04:25 ರ ವೇಳೆಗೆ ಡ್ರೋನ್ ಕಂಡುಬಂದಿದೆ. ಡ್ರೋನ್ ಪಾಕಿಸ್ತಾನಕ್ಕೆ ಸೇರಿದ್ದು ಎನ್ನಲಾಗಿದ್ದು ಬಿಎಸ್ಎಫ್ ಯೋಧರು ಗುಂಡುಹಾರಿಸಿದ ವೇಳೆ ವಾಪಸ್ಸಾಗಿದೆ. ಆರ್ನಿಯಾ ಸೆಕ್ಟರ್ನ ಕಣ್ಗಾವಲಿಗಾಗಿ ಪಾಕ್ ಇದನ್ನ ಬಳಸಿರಬಹುದು ಎಂದು ಶಂಕಿಸಲಾಗಿದೆ.